आसामनि गोदान दिजिपि जाबाय जिपि सिंह बिथाङा, आजिरा मोननाय दिजिपि भास्करज्योति महन्त बिथाङा जिपि सिंह बिथांनो बिबान खौ मैया गथायना होयो, उलुबारि आव आसाम पुलिस नि गाहाय मावखुलि आव जानाय मोनसे हाबाफारि आव नो बेखौ खालामो, बिबान खौ लानायनि उनाव गोदान दिजिपि बिथाङा खौरांमेल खुंदोंमोन, खौरांमेल आव बिथाङा आसामनि थाखाय खामानि मावलांगोन होनना फोरमायो, रायजो सोरखार आ होनाय बिबान खौ मोजाङै मावलांगोन, आसाम पुलिस नि साफ्रोमबो सुबुंफोरा जाहाथे सन्मानजों खामानि मावो बेनि बेबस्था खालामगोन।  लोगोसे आजिरा मोननाय दिजिपि नि थालांनाय एबा आबुं जायि खामानि फोरखौ मावफुंजोबनो नाजागोन होनना बो बुङो, साधारन सुबुंफोरखौ बो पुलिसफोरजों जगाजग आव थानो नांगौ होनना फोरमायनानै सानफ्रोमबो फुंनि 11 बाजि निफ्राय 1, 2 बाजि सिम मावखुलि आव गोजौ थाखो नि अफिसार थागोन होनना बो फोरमायनानै आयजो पुलिसफोरनि थाखाय बेबस्था खालामगोन होनना बो बुङो।  गोबां देहायारि जेंना नुजाथियो आयजो पुलिसफोरनियाव,, दै खम लोंनायनि थाखाय बेराम जानाय निफ्राय लानानै थि आरो थि नङि जायगा पोराव रैखाथि गोनां बथरुम, तयलेत नि बेबस्था गैयिखौ 1 बा 2 बोसोर नि गेजेरावनो फोजोबनो नाजागोन होनना फोरमायो।
 अन्ध्रप्रदेश नि राजथावनि खौ सोलायनाय जाबाय, दायो राजथावनि आ अमरावति नंलिया, बेखौ रायजो नि गिबि मन्थ्रि वाइ एस जगन मोहन रेददि बिथाङा बुंदों, राजथावनि आ बिसाखापत्तनम आ जाबाय।  लिरनाय महरै बेयो जाथआखैब्लाबो गिबि मन्थ्रि आ दिल्लि आव मोनसे हाबाफारि आव बाहागो लानानै सोलायगोन खौ रोखा खालामना होखाबाय।
 सम्बारखालि हर आव कलकाता नि स्कुवेर निफ्राय कलकाता पुलिस, एसतिएफ आ आ 10 लाख रां नि नंखाय नोत मोनदों, लोगोसे बेखौ लांनाय सानै सुबुंफोरखौ बो हमदों, बिसोरनि मुं खौ सेखर आलि आरो आब्दुल राज्जाक होनना मिथिना मोनदों, बिसोर आसामनि सो थागिबिमोन।  सोनाब बंग नि गुबुन गुबुन जायगा फोराव बेखौ रानना होनो लांदों होनना खौरां मोननायनि उनाव नायबिजिरनानै हमो बिसोरखौ, बिसोरखौ हमनानै सोंगासिनो दं।  बेनि सायाव गिदिर ग्रुप थानो हागौ होनना सन्देह खालामनाय जादों, नायबिजिरनाय आ सोलिगासिनो दं। 